আসছে নতুন টাকা, নোট থেকে মুজিবকে মুছতে গিয়ে বিপাকে ইউনুস প্রশাসন

ওয়েব ডেস্ক: কয়েক মাস আগেই জানা গিয়েছিল নতুন নোট (Cash Flow Hampered Bangladesh) ছাপতে চলেছে বাংলাদেশ (Bangladesh)। বঙ্গবন্ধু শেখ মুজিবুর রহমানের (Sheikh Mujibur Rahman) ছবি নোট থেকে বাদ দিয়ে নতুন নকশার নোট বাজারে আনতে আনার সিদ্ধান্ত নেওয়া হয়েছে। বদলে থাকছে ‘জুলাই আন্দোলনে’র ছবি। কিন্ত আসন্ন ইদে নতুন টাকা বাজারে ছাড়ছে না বাংলাদেশ ব্যাংক। টাকায় শেখ মুজিবুর রহমানের ছবি থাকায় অনেকেই আপত্তি জানিয়েছে। এমন পরিস্থিতি সামাল দিতে এবার ঈদে নতুন নোট বিতরণ স্থগিত করার জন্য ব্যাংকগুলোকে চিঠি দিয়েছে বাংলাদেশ ব্যাংক।

আরও পড়ুন: বাংলাদেশে মুক্তিযুদ্ধের সংগ্রহশালায় আগুন, বড় ক্ষতি থেকে রক্ষা

বাংলাদেশ থেকে মুক্তিযুদ্ধের ইতিহাস একেবারে নিশ্চিহ্ন করে দিচ্ছে মহম্মদ ইউনুসের (Muhammad Yunus) অন্তর্বর্তী সরকার। গুঁড়িয়ে দেওয়া হয়েছে মুজিবর রহমানের বাড়ি। মুক্তি যুদ্ধ বা বাংলাদেশের স্বাধীনতা যুদ্ধের স্মৃতি মুছে ফেলতেও সক্রিয় অনেকে। মুক্তিযুদ্ধের সংগ্রহশালাও (Museum)! সোমবার সকালে ঢাকার আগারগাঁওয়ে মুক্তিযুদ্ধের জাদুঘরে আগুন লাগে। এমনকি বাংলাদেশের টাকার থেকেও শেখ মুজিবের ছবি সরাতে উদ্যোগী মহম্মদ ইউনুসের অন্তর্বর্তী সরকার। ইদের আগে আগামী ১৯ মার্চ থেকে শেখ মুজিবুর রহমানের ছবিসহ ৫, ২০ ও ৫০ টাকার নতুন নোট বাজারে ছাড়া হবে বলে জানিয়েছিল বাংলাদেশ ব্যাংক। তবে আজ সোমবার ব্যাঙ্কগুলোকে চিঠি দিয়ে আগের ওই সিদ্ধান্ত স্থগিত করার কথা বলা হয়েছে। ব্যাংকের পক্ষ থেকে বলা হয়, ঈদের পর এপ্রিল-মে মাসে ছাপানো নতুন নোটে শেখ মুজিবুর রহমানের ছবি থাকবে না। সেদেশের ব্যাঙ্ক শাখার মাধ্যমে নোট বিনিময় স্থগিত থাকবে তেমনটা নয়। বাংলাদেশ ব্যাঙ্কের আধিকারিকরাও এবার নতুন নোট পাবেন না। নোট ছাপার প্রক্রিয়া শেষ হয়নি। ফলে এবার মূল্যবৃদ্ধির বাজারে ইদে টান পড়বে নগদেও।

অন্য খবর দেখুন